показваща, че преди 2017 г. е закупувал своите джъмбо ролки в КНР. От 2019 г. насам обаче джъмбо ролките вече не са с произход от КНР, а от Тайланд. Другите несвързани вносители са започнали да внасят от Тайланд през 2019 г. и 2020 г.
 (48)
 В таблица 2 е показано развитието на износа на суровини, необходими за производството на джъмбо ролки, от КНР за Тайланд по време на разследвания период.
 Таблица 2
 Износ на суровини от КНР за Тайланд по време на разследвания период
 (16)
 (в тонове)
 2016 г.
 2017 г.
 2018 г.
 2019 г.
 Отчетен период
 Фолио (в тонове)
 50 111
 52 950
 62 799
 68 755
 71 668
 Индекс (на база = 2016 г.)
 100
 106
 125
 137
 143
 Източник: Global Trade Atlas [Атлас на световната търговия].
 (49)
 Основната суровина за производството на алуминиево фолио за домакински цели е първичен алуминий. След това необработеният алуминий се преработва, за да се получи фолио, което от своя страна се обработва допълнително в джъмбо ролки. Доказателствата, с които Комисията разполага от искането и от оказалия съдействие тайландски производител износител, показват, че джъмбо ролките, изнасяни за Съюза от Тайланд, са произведени от фолио.
 (50)
 В таблица 2 е показано, че от 2016 г. насам се наблюдава непрекъснато нарастване на износа на фолио от КНР за Тайланд. В тази връзка Комисията отбеляза, че фолиото вероятно се използва не само за производството на джъмбо ролки в Тайланд, но и например за производството на малки ролки. Освен това фолиото се използва като суровина в редица други отрасли, например в опаковъчната промишленост или за изолационни цели. Поради това само част от този внос на фолио се използва в процеса на производство на джъмбо ролки.
 (51)
 Независимо от това значителното увеличение на обема на вноса на фолио от КНР в Тайланд показва нарастващо търсене на такива суровини в Тайланд. Това поне отчасти може да се обясни с увеличаването на производството на джъмбо ролки в Тайланд и износа им от държавата. Това се потвърждава и от информацията, предоставена от оказалите съдействие тайландски дружества.
 (52)
 През отчетния период почти целият внос (над 95 %) на продукта, предмет на разследването, от Тайланд е осъществен от оказалата съдействие група Dingsheng. Тайландските субекти се състоят от един производител износител (Dingheng) и един търговец (Thai Dingli), които твърдят, че продават на Съюза само продуктите, произведени от Dingheng. Dingheng е китайско дружество, което през 2018 г. създава производствени мощности в Тайланд, а през първата половина на 2019 г. продава първите си продукти в ЕС. В отговора на въпросника то заявява, че е закупило всички суровини (фолио) от КНР.
 (53)
 Увеличаването на износа на джъмбо ролки от Тайланд за Съюза, паралелното намаляване на износа на джъмбо ролки от КНР за Съюза и увеличаването на износа на фолио от КНР за Тайланд през същия период представляват промяна в схемите на търговия между КНР, Тайланд и Съюза по смисъла на член 13, параграф 1 от основния регламент. Това важи особено за оказалите съдействие тайландски дружества, които са започнали да внасят суровини от КНР и да произвеждат и